Kommissionens forordning (EF) nr. 1603/2002

af 9. september 2002

om ændring af bilaget til forordning (EF) nr. 1535/2002 om fravigelse af Rådets forordning (EF) nr. 1251/1999 om indførelse af en støtteordning for producenter af visse markafgrøder for så vidt angår arealbetalingerne for visse markafgrøder og betalingen for jordudtagning i produktionsåret 2002/03 til producenterne i visse regioner i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9, og

ud fra følgende betragtninger:

(1) I henhold til Kommissionens forordning (EF) nr. 1535/2002(3) kan Tyskland foretage en forskudsbetaling for produktionsåret 2002/03 på maksimalt 50 % af arealbetalingerne for markafgrøderne, herunder den ekstra støtte for hård hvede, samt af betalingerne for jordudtagning til producenterne i de katastroferamte områder, der er ramt af oversvømmelser i august 2002, og som er anført i bilaget til denne forordning.

(2) I betragtning af situationen i visse områder i Mecklenburg-Vorpommern og Schleswig-Holstein og under hensyntagen til den budgetmæssige situation bør Tyskland have tilladelse til inden den 16. november 2002 at udbetale forskud på arealbetalingerne for markafgrøderne og betalingerne for jordudtagning for produktionsåret 2002/03 til flere områder i Mecklenburg-Vorpommern og Sachsen-Anhalt og til at se bort fra denne mulighed for visse områder i Schleswig-Holstein.

(3) Bilaget til forordning (EF) nr. 1535/2002 bør derfor ændres.

(4) De i denne forordning fastsatte foranstaltninger er i overensstemmelse med udtalelsen fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 1535/2002 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. september 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 12.

(2) EFT L 145 af 31.5.2001, s. 16.

(3) EFT L 231 af 29.8.2002, s. 36.

BILAG

"BILAG

TYSKLAND

Brandenburg (Landkreise: Elbe-Elster, Havelland, Prignitz, Ostprignitz-Ruppin)

Mecklenburg-Vorpommern (Landkreis: Parchim, Nordwestmecklenburg, Güstrow, Demmin, Mecklenburg-Strelitz, Ludwigslust)

Niedersachsen (Landkreise: Gifhorn, Göttingen, Goslar, Helmstedt, Northeim, Osterode am Harz, Peine, Wolfenbüttel, Region Hannover, Diepholz, Hameln-Pyrmont, Hildesheim, Holzminden, Nienburg/Weser, Schaumburg, Celle, Cuxhaven, Harburg, Lüchow-Dannenberg, Lüneburg, Osterholz, Rothenburg/Wümme, Soltau-Fallingbostel, Stade, Uelzen, Verden; Kreisfreie Städte: Braunschweig, Salzgitter, Wolfsburg)

Sachsen (hele området)

Sachsen-Anhalt (Landkreise: Stendal, Jerichower-Land, Köthen, Bördekreis, Schönebeck, Ohrekreis, Anhalt-Zerbst, Wittenberg, Bernburg, Bitterfeld, Halberstadt, Quedlinburg, Wernigerode, Salzwedel, Aschersleben-Staßfurt; Kreisfreie Städte: Magdeburg, Dessau)

Thüringen (Landkreis: Altenburger Land)."